I 1929 ble Lier hyret av Hvalfangstselskapet Kosmos for fangstsesongen 1929/1930. Fra en de Havilland 80 skulle han lete opp hval i Antarktis fra hvalkokeriet «Kosmos» og gi melding til fangstbåtene. Den 26. desember startet Lier dagens tur. Som observatør og ekstra utkikk hadde han med seg dr. Ingvald Schreiner, som var med som ekspedisjonens lege. De returnerte ikke til kokeriet og hverken flyet eller spor etter de omkomne er blitt funnet. Hvalbåtene lette etter flyet i en uke, men måtte oppgi søket.